Fredag eftermiddag blev en 30-årig mand varetægtsfængslet i fire uger, frem til 2. november, sigtet for forsøg på manddrab. Fængslingen kommer efter en episode torsdag aften, hvor manden var sammen med en 29-årig kvinde og tre andre bekendte i en lejlighed i Frederikshavn. Der blev drukket, og i løbet af aftenen begyndte den 30-årige og den 29-årige kvinde at skændes. De øvrige personer lagde tilsyneladende ikke mærke til noget, men skæderiet udviklede sig, og pludselig hentede den 30-årige en kniv i køkkenet og snittede kvinden i halsen. Derefter løb han fra stedet, men trods telefonisk kontakt lykkedes det i første omgang ikke politiet at få manden til at oplyse, hvor han befandt sig. Tre timer efter at manden var flygtet fra lejligheden, kort efter klokken 23, indvilligede den 30-årige dog i at mødes med politiet, som kunne anholde ham. Den 29-årige kvinde blev kørt til Aalborg Sygehus, men hun er uden for livsfare.

Opsummering:
En 30-årig mand fra Frederikshavn er sigtet for forsøg på manddrab, da han snittede en kvindelig bekendt i halsen.